NaiveNeuron/SloPal huggingface dataset:
Milanová, Natália, ministerka kultúry SR (2021-05-06):
Ďakujem za slovo. Konzílium a Úrad verejného zdravotníctva povolili uskutočniť vedeckú štúdiu vypracovanú hokejovým zväzom, na základe ktorej povolili realizovať iba profesionálne dlhodobé súťaže, ktoré sú spustené od 14. 10. 2020. Žiadne iné súťaže s divákmi Úrad verejného zdravotníctva neodsúhlasil. Téma návratu divákov na štadióny vrátane reprezentačných stretnutí a medzinárodných kubových súťaží je súčasťou komplexného riešenia zahrnutého v COVID automate pre šport, na ktorom ministerstvo školstva dlhodobo a koncepčne pracuje. Súčasná vedecká štúdia sa uskutočňuje pod dohľadom Slovenskej akadémie vied, ministerstva zdravotníctva a zástupcov športových zväzov a športových súťaží. Aktualizovaná verzia COVID automatu by mala byť prijatá na najbližšom zasadnutí vlády aj na základe výsledkov spomínanej vedeckej štúdie.
Érsek, Árpád, poslanec NR SR (2014-02-07):
Ďakujem za slovo. Súhlasím, pani kolegyňa, čo ste povedali. Ale nesmieme zabudnúť aj na to, ktoré zákony sú už prijaté. Pokiaľ sú podhodnotení učitelia a ešte im dávame takú vec, že s priemerom nad 2 celých sa nemôže hlásiť študent na inú školu, čo to znamená? Znamená to to, že otvorili sme bránu učiteľom, aby si poobede zarábali peniaze. Ja predsa nebudem dávať dobrú známku žiakovi, možno aj keby si zaslúžil, ja viem, že má solventných rodičov, ktorí ma požiadajú preto, aby som ho poobede ešte doučil, aby nedostal takú známku, dávame šancu. Táto šanca nie je dobrá a „most magyarul fojtatnám“, aby pán Kuffa, neviem, „hogy érti e magyarul“, tu polovičný Maďar možno tomu rozumie, môj kamarát. Pán Kuffa, ja som vás nechcel uraziť a tlieskal tomu ten pán, ktorý určite rozumie dobre maďarsky, tak asi aj on tomu porozumel, čo ste vy povedal. Len nehnevajte sa na mňa a porušujem poriadok, ale ja nie som konfliktný typ, ale nehnevajte sa, ja som Maďar taký istý, ako vy ste Slovák a keď spustím maďarsky, tak asi vy nebudete rozumieť, ale ja po slovensky a inými rečami dobre rozumiem. Ďakujem za slovo.
Laššáková, Jana, podpredsedníčka NR SR (2014-11-10):
Viem, že sme už unavení, ale...
Borec, Tomáš, minister spravodlivosti SR (2014-10-16):
Tak ja myslím, že nič iné som nepovedal, len teda vy ste to trošku tak rozviedli, ale myslím si, že sa v tom zhodneme. Ďakujem pekne.
Huliak, Rudolf, poslanec NR SR (2024-06-12):
Pán Dostál, ja musí reagovať na to, že doteraz všetci zamestnávatelia predsa a aj podnikatelia, aj všetci ostatní, ktorých ste taxatívne vymenovali, skrátka majú toto naplánované vo svojich ekonomických ukazovateľoch, pretože raz si to zdaňujú a jednoducho je to odpočítateľná položka. Ja nerozumiem tomu, keby teraz momentálne všetkých 100 % zamestnancov si tento poukaz uplatnilo, že či je to zlé, že to jednoducho posunú. On neprichádza o nič, lebo keby si uplatnilo 100 % zamestnancov pre zamestnávateľa túto výhodu, tak skrátka sme na tom istom, my nad rámec niečoho nerobíme absolútne nič. My len rozširujeme tú možnosť. A ďalšia, chcem sa opýtať ešte na margo pána z KDH, že či oni naozaj s tými dôchodcami vôbec necítia, čo v ich ponímaní strany som o tomto práve teraz sklamaný, že vôbec polemizujeme. A ešte jedna vec je, veď predsa keď využijeme 100 % kapacít, že to tí dôchodci využijú v rámci toho, že by to nevyužili ich deti, tak zase len posilňujeme ten domáci cestovný turizmus, ubytovacie kapacity a zase len vo svojej podstate napĺňame tú štátnu kasu. Takže ja naozaj nerozumiem, že prečo sa stále v tomto začarovanom kruhu moríme a potápame, keď jednoducho je tu jednoduché východisko z toho všetkého.
Mojš, Milan, poslanec NR SR (2019-06-21):
Vážený pán predseda, vážené pani poslankyne, vážení páni poslanci, vážený pán minister, chcel by som aj ja k tomuto predmetnému návrhu zákona podať pozmeňujúci návrh, ktorý rieši také dva zásadné body alebo doplňuje, a to je, ako vieme všetci, pozemok pre výstavbu bytovej budovy je jedným z limitujúcich faktorov rozvoja bytovej výstavby. Platné znenie zákona č 150/2013 Z. z. umožňuje poskytnutie úveru na kúpu pozemku iba právnickým osobám. V snahe uľahčiť mestu, obci, samosprávnemu kraju a neziskovej organizácii poskytujúcej všeobecne prospešné služby na zabezpečenie bývania, správy, údržby a obnovy bytového fondu financovanie pozemku, navrhujem, aby výhodný úver zo Štátneho fondu rozvoja bývania na kúpu pozemku bolo možné poskytnúť aj týmto žiadateľom. Druhý taký moment, prečo podávam tento zlepšovací, teda pozmeňujúci návrh, je ten, že v súvislosti so zavedením nového účelu podpory na obstaranie ubytovacieho domu sa doplnila aj možnosť poskytnutia podpory na obstaranie technickej vybavenosti a kúpu pozemku súvisiacich s obstaraním tohto ubytovacieho domu. Navrhovanou úpravou sa ustanoví maximálna výška podpory na obstaranie technickej vybavenosti a kúpu pozemku na jednu obstarávanú ubytovaciu bunku. Úprava nadväzuje na odporúčanie uvedené v časti A stanoviska odboru legislatívy. Teraz samotný pozmeňujúci návrh. Pozmeňujúci návrh poslanca Národnej rady Milana Mojša k vládnemu návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony, tlač 1424. Na základe § 82 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k vládnemu návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony, tlač 1424. 1. K čl. I, nový bod V čl. I sa za bod 6 vkladá nový 7. bod, ktorý znie: „7. V § 7 ods. 9 sa slová „ods. 1 písm. g)“ nahrádzajú slovami „odseku 1 písm. b), c), f) a g)“.“ Doterajšie body sa primerane prečíslujú. 2. K čl. I, nový bod V čl. I sa za bod 9 vkladá nový 10. bod, ktorý znie: „10. V § 8 ods. 1 písmenách i) a j) sa za slovo „byt“ vkladajú slová „alebo na jednu obstarávanú ubytovaciu bunku“.“ Doterajšie body sa primerane prečíslujú. 3. K čl. I, body 21 a 37 V čl. I bod 21 (§ 10 ods. 16) a bod 37 (§ 14c ods. 2) sa slovo „prevádzka“ nahrádza slovom „prevádzkareň“. 4. K čl. I, nový bod V čl. I sa za bod 38 vkladá nový 39. bod, ktorý znie: „39. V § 15 ods. 2 písm. b) sa slová „§ 6 ods. 1 písm. b) a f)“ nahrádzajú slovami „§ 6 ods. 1 písm. b), f) a g)“.“ Doterajšie body sa primerane prečíslujú. 5. K čl. I, nový bod V čl. I sa za bod 45 vkladá nový 46. bod, ktorý znie: „46. V § 18 ods. 2 písm. a) sa slovo „alebo“ nahrádza čiarkou a slová „ods. 16“ sa nahrádzajú slovami „ods. 13 písm. a) alebo ods. 17“.“ Doterajšie body sa primerane prečíslujú. Ďakujem za pozornosť a poprosím o podporu tohto pozmeňovacieho návrhu.
Sárközy, Irén, poslankyňa NR SR (2018-10-24):
Vážený pán predsedajúci, ďakujem za slovo. Chcela by som oznámiť v mene predkladateľov, že sťahujeme tlač č 1159, návrh o divadelnej činnosti a hudobnej činnosti z rokovania. Ďakujem pekne.
Ďuriš Nicholsonová, Lucia, podpredsedníčka NR SR (2017-09-14):
V rozprave teraz vystúpi pán poslanec Mizík.
Pellegrini, Peter, predseda NR SR (2024-02-08):
Prezentujme sa a hlasujme o návrhu pána poslanca Dostála a Čaučíka vrátiť návrh zákona na dopracovanie. (Hlasovanie.) Prítomných 145 poslancov, za 67, proti 78. Tento návrh sme neschválili.
B. Bugár, poslanec: (2007-10-26):
Ale chcem ešte ďalšiu vec povedať, lebo to neustále počúvame, a to hovorím pre všetkých, ale hlavne pre poslancov SNS. Bývalé dve vlády pána Dzurindu, ja si myslím, že okrem toho, že sem doniesli mier aj národnostný, okrem toho dostali Slovenskú republiku do orgánov, do ktorých sme vždy chceli, či NATO, alebo Európska únia. Práve týmto aktom dnes kľudne tu môžete rozdávať, dnes sa môžete sporiť o to, kto koľko peňazí bude rozdávať z európskych projektov. Takže to si uvedomte, že tým, že sme boli vo vláde, fakticky sme pomohli k tomu, čo dnes môžeme nazývať, že Slovensko je nejakým mladým alebo neviem akým tigrom v rámci tejto oblasti.
Blanár, Juraj, podpredseda NR SR (2023-05-10):
Pán poslanec Stredák.
Glváč, Martin, podpredseda NR SR (2017-12-06):
Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2018 je pod tlačou 740, prosím predsedu Najvyššieho kontrolného úradu Karola Mitríka, aby stanovisko uviedol. Nech sa páči, pán predseda. (Rokovanie o Stanovisku Najvyššieho kontrolného úradu Slovenskej republiky k návrhu štátneho rozpočtu na rok 2018 , tlač 740.)
Jurinová, Erika, podpredsedníčka NR SR (2014-11-10):
Pán poslanec Číž.
B. Bugár, podpredseda NR SR: (2002-07-10):
L. Orosz, poslanec: Ja som povedal vo svojom vystúpení, vážení kolegovia, že je legitímne presadzovať aj záujmy svojej politickej strany, ale nemôžu ísť na úkor záujmu všetkých. To je to podstatné. Áno, samozrejme, vaším vystúpením, pani poslankyňa, chcete nabúrať to, čo by prospelo ľuďom, ktorí žijú v Košiciach, prospelo by aj z hľadiska toho, v akej finančnej situácii je mesto Košice. Beriete si na seba zodpovednosť, pani poslankyňa, ak tento návrh zákona neprejde. A o tom, či tá porada bola alebo nebola, predsa nebudeme diskutovať tu cez mikrofón, jednoducho, je z toho zápis, boli tam takmer všetci starostovia. Vy veľmi dobre viete, že viacerí z nich boli alebo sú členmi KDH a všetci sa s ním stotožnili. Takže čo k tomu dodať? Nikdy som si nerobil ilúziu o politike KDH ani si ju nebudem robiť.
Hlina, Alojz, poslanec NR SR (2015-06-23):
No znova, takže prípadne tých páru ľudí, čo to pozeráte. Tak vystúpil spravodajca k zákonu a vyliezlo to z neho a povedal, že v zásade jemu by nevadilo, keď tam bude aj nejaký zábavný park, lebo aj to je podľa neho investícia. (Reakcia z pléna.) Aquapark. Ale veď ja len ľuďom hovorím, počúvajte. Viete, pán kolega, keď si chcete spraviť aquapark, tak si kúpte pozemok a postavte si aquapark. Nerobte to, že máte známych v SMER-e a že si vyvlastníte pozemky a postaviť a štát vám postaví aquapark, lebo vy ste schopný ešte za štátne postaviť. Dobre? Keď si chcete stavať aquapark, tak si ho stavajte, ale na svojom! Dobre? Nelámte na kolene všetko, že vyvlastníte kvôli aquaparku, lebo podľa mňa táto krajina nie je na tom až tak, aby kvôli aquaparkom musela vyvlastňovať. Prosím vás, to nemyslite vážne?! Ale, kolegovia, zo spravodajcu to vyliezlo, on povedal aquapark. A prípadne projekt megakasína, nikto vám nepovie, že investícia bude megakasíno, vám garantujem, že to bude zábavný park. Tam budú preliezky pre deti, tam bude všecko, čo si detičky spomenú, budú sa veslovať, kačičky budú v rybníku, tam bude všetko, na čo si spomeniete, bude to zábavný park par excellence, krtko bude zo zeme vyliezať, všetci tam budú, fantázia, detičky, budú tam animátori, zamestnajú sa proste asertívni mladí ľudia. To vám poviem, že to, veď by ste neverili, aká to je prezentácia. Čo z toho, že tam budú zo tri, zo štyri budovy, kde bude, ja neviem, naskladaných koľko, to už vám nepovedia. Bude to zábavný park. Spravodajca to povedal, spravodajca k tomuto zákonu povedal, že nerobíte ten zákon kvôli automobilke, z neho to vyliezlo, povedal, že jemu by to nevadilo, tak ako by to nevadilo, no keď sa pomýli, aj pravdu povie, nikomu v SMER-e, lebo kvôli tomu, zdá sa, že to už vyzerá, ste to sem doniesli.
Baránik, Alojz, poslanec NR SR (2020-06-10):
Ďakujem pekne. No, pán kolega Osuský, bývalý komunista je terajší fašista, tak ako to vidíme aj z dnešnej rozpravy. Je to človek, ktorý klame o tom, čo bolo, klame o tom, čo je dnes, mladého vzdelaného človeka ponižuje tým, že je mladý a že ničomu nerozumie. No on tomu, on tomu rozumie. To je bývalý komunista, ktorý žil v klamstve, a teraz to klamstvo, v ktorom žil, chce aplikovať na našu dnešnú spoločnosť, chce, aby on bol ten, ktorý všetko ovláda cez klamstvo tak, aby sme žili podobne, ako on si predstavuje ideálny život. To je bývalý komunista.
Glváč, Martin, podpredseda NR SR (2017-12-05):
Po poslancovi Blahovi pani poslankyňa Blahová.
Jurinová, Erika, podpredsedníčka NR SR (2015-02-03):
Ďakujem pekne, pán spravodajca. Otváram všeobecnú rozpravu. Do rozpravy som dostala tieto prihlášky: za klub MOST – HÍD je prihlásený pán poslanec Ivan Švejna, za klub KDH pán poslanec Július Brocka, za klub Obyčajní ľudia a nezávislé osobnosti Igor Matovič. Ďalej je do rozpravy prihlásený pán poslanec Ľudovít Kaník a pán poslanec Miroslav Beblavý. Dávam slovo prvému rečníkovi, ktorý vystúpi za klub MOST – HÍD, pánovi poslancovi Švejnovi.
Klus, Martin, podpredseda NR SR (2019-10-23):
Ďakujem pekne, pani poslankyňa. Na vaše vystúpenie neevidujem žiadnu faktickú poznámku, a keďže ste vystupovali ako posledná v rozprave, tak vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Teda vy, predpokladám, že už nie? A to isté sa pýtam aj spravodajkyne. Takisto nie. Takže prerušujem rokovanie o tomto bode programu. Ďalej nasleduje prvé čítanie o návrhu skupiny poslancov na vydanie zákona o školskom obmudsmanovi a o zmene a doplnení niektorých zákonov. Návrh zákona má parlamentnú tlač 1732, návrh na jeho pridelenie na prerokovanie výborom je v rozhodnutí č. 1833. Dávam slovo poslancovi Miroslavovi Sopkovi, aby za skupinu poslancov návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona o školskom ombudsmanovi a o zmene a doplnení niektorých zákonov , tlač 1732.)
Raši, Richard, podpredseda vlády SR pre investície a informatizáciu (2019-12-05):
Príjemný dobrý deň prajem. Vážený pán podpredseda Národnej rady Slovenskej republiky, ctené dámy poslankyne, vážení páni poslanci, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je pán minister dopravy a výstavby Árpád Érsek kvôli neodkladným pracovným povinnostiam a zastúpi ho ministerka kultúry Ľubica Laššáková. Na ostatných členov vlády nie sú otázky.
Šefčík, Marek, poslanec NR SR (2022-11-15):
... dali im polievku, doniesli im šatstvo, dali im takéto možnosti, ktoré po troch-štyroch mesiacoch úteku zo svojej krajiny tí ľudia potrebovali. Tu hovoríme o obyčajnej ľudskosti a potom, áno, štát sa postaral, štát... (ruch v sále a prerušenie vystúpenia predsedajúcim), štát má predsa záujem na tom, aby tí ľudia, aj keď prechádzajú našou krajinou, prechádzali dôstojne, a nie, nie tak, aby tu hynuli, ja neviem, od hladu alebo, alebo na nejaké choroby. Ďalšia vec, čo si hovoril ohľadom ministra, veď od začiatku tu sedím, minister Mikulec prišiel, vystúpil, povedal svoje postoje, ospravedlnil sa, že musí ísť práve kvôli tejto téme na konferenciu ako najvyšší, najvyšší predstaviteľ rezortu. Tak koho sme tam mali poslať, keď nie ministra? Existujú poslanci, ktorí chodia na... (Neutíchajúci ruch v sále a prerušenie vystúpenia predsedajúcim.)
M. Hort, podpredseda NR SR: (2008-03-27):
Pán poslanec, nech sa páči, máte priestor na vystúpenie v rozprave.
Ľupták, Pavel, poslanec NR SR (2024-02-28):
Pán kolega z hnutia OĽANO, pán Šipoš, len krátka faktická poznámka. Pätnásť minút vášho vystúpenia ste venovali útočeniu do opozície, do koalície, pardon, že nie sme ani demokrati a tak ďalej. A potom ste dve minúty predkladali pozmeňovací návrh. To, že bola obmedzená rozprava, na základe ktorej ste povedali, že nie sme demokrati, však to všetci vedia, aj verejnosť to vie, že to bolo kvôli vašej nezmyselnej obštrukcii. A ani neviete, že koľko bodov ste stratili u bežných ľudí, keď sa tam riešili veci ako niekoľkohodinové nejaké diskusné príspevky s čítaním bodiek, čiarok a úvodzoviek. Takže brzdenie parlamentu, brzdenie legislatívy, toto je vaše nejaké nóvum v tomto parlamente v deviatom volebnom období. A hovorím teda verejnosti, ktorá náhodou pozerá toto, že veď to je kvôli vám. Takže toľko z mojej strany. Ďakujem.
P. Hrušovský, predseda NR SR: (2005-05-24):
(Hlasovanie.) 137 prítomných, 88 za, 1 proti, 47 sa zdržalo, 1 nehlasoval. Schválili sme návrh.
Laššáková, Jana, podpredsedníčka NR SR (2015-06-15):
Pán poslanec Osuský, nech sa páči.
Hrnčiar, Andrej, podpredseda NR SR (2016-05-19):
Prosím, moment. Pani poslankyňa, nemôžem vám dať dve minúty, keď nemáte zapnutú kartu, musíte si vložiť hlasovaciu kartu.
V. Jánoš, poslanec: (2007-09-12):
Predmetná smernica Európskej únie vyžaduje, aby všetky jestvujúce veľké spaľovacie zariadenia plnili od 1. 1. 2008 emisné limity v nej ustanovené. Výnimky umožňuje len pri prevádzke zariadenia na dožitie pre obmedzený počet prevádzkových hodín. V súčasnosti naša platná právna úprava ochrany ovzdušia umožňuje týmto zariadeniam uplatňovať výnimky z emisných limitov bez obmedzovania počtu prevádzkových hodín až do 31. 12. 2010. V súvislosti so skrátením termínu možnosti uplatňovania týchto výnimiek z emisných limitov z roku 2010 na rok 2007, upravenom v zákone o ovzduší, je potrebné vykonať aj samotnú úpravu platenia poplatkov po roku 2007 pre zdroje znečisťovania ovzdušia, ktoré si výnimku do konca roku 2010 takto mohli uplatňovať. Táto úprava sa navrhuje novelizáciou zákona o poplatkoch za znečisťovanie ovzdušia. Novelizáciou vykonávacieho predpisu k zákonu o ovzduší sa umožní jestvujúcim veľkým spaľovacím zariadeniam využívať výnimky z emisných limitov, ktoré budú v súlade s vyššie uvedenou smernicou Európskej únie. Smernica 2001/80 Európskeho spoločenstva o obmedzení emisií určitých znečisťujúcich látok do ovzdušia z veľkých spaľovacích zariadení je do zákona o ovzduší a vyhlášok Ministerstva životného prostredia Slovenskej republiky vydaných na jeho vykonanie, mám na mysli Vyhlášku Ministerstva životného prostredia Slovenskej republiky pod č. 706/2002 a taktiež Vyhlášku spomenutého ministerstva pod č. 408/2003, transponovaná v plnom rozsahu a nie je potrebné preberať jej ustanovenia do nášho právneho poriadku. Súlad so smernicou sa dosiahne skrátením termínu pre možnosť uplatňovania národnej výnimky a zrušením národného emisného limitu pre zariadenia, ktoré si budú uplatňovať výnimku na dožitie pre obmedzený počet prevádzkových hodín. V súvislosti s týmto by som chcel spomenúť, že na Slovensku ide o tri takéto veľké zdroje znečistenia. Je to predovšetkým Elektráreň Nováky, Bukóza Vranov a  sčasti aj Zvolenská teplárenská, ktorá ešte stále disponuje takzvaným záložným zdrojom, ktorý produkuje oxidy síry. Na záver mi dovoľte pripomenúť, že návrh zákona je v súlade s Ústavou Slovenskej republiky, zákonmi Slovenskej republiky, ako aj medzinárodnými dokumentmi, ktorými je Slovenská republika viazaná. Predložený návrh zákona je v súlade s právom Európskych spoločenstiev a právom Európskej únie. Vážené pani poslankyne, vážení páni poslanci, dovoľujem si vás požiadať, aby ste predložený návrh zákona prerokovali a postúpili ho do ďalšieho čítania. Ďakujem pekne.
Grendel, Gábor, podpredseda NR SR (2022-06-17):
S reakciou na faktické poznámky pán poslanec Kazda.
Laššáková, Jana, podpredsedníčka NR SR (2012-09-27):
Prosím, pán predseda vlády, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od pani poslankyne Viery Šedivcovej a znie: „Vážený pán premiér, uvažuje vláda Slovenskej republiky o investičných stimuloch v regiónoch s vysokou mierou nezamestnanosti? Hovorím o okrese Žarnoviča, Žiar nad Hronom, kde je ohrozený najväčší zamestnávateľ v regióne, Slovalco, akciová spoločnosť.“ Nech sa páči, pán predseda, odpovedajte.
Bugár, Béla, podpredseda NR SR (2019-06-24):
Ďakujem pekne. Otváram... (Reakcia z pléna.) Pán kolega, nebudem otvárať rozpravu, vždy ma do toho dostanete, keď si nedávam pozor, najprv spravodajcovi. (Povedané so smiechom a reakcia z pléna). Takže neotváram nič zatiaľ (povedané so smiechom), ale dávam slovo spravodajcovi, ktorého určil navrhnutý gestorský výbor pre kultúru a médiá, pánovi Kolesárovi, nech sa páči. (Reakcie z pléna.)
A. Slafkovský, poslanec: (2002-07-03):
Dovoľte mi tento pozmeňujúci a doplňujúci návrh prečítať, tak ako to káže rokovací poriadok. Navrhujeme doplniť nový bod do čl. I: „Čiže § 25 ods. 1 písm. v) sa dopĺňa o nasledujúci bod 4: „opravných položiek tvorených k nepremlčaným pohľadávkam, pri ktorých je riziko, že ich dlžník úplne alebo čiastočne nezaplatí, ktoré boli zahrnuté do príjmov, pričom ich splatnosť nastala pred 1. 1. 2002, ak od splatnosti pohľadávky uplynula doba dlhšia ako 18 mesiacov, keď sa do výdavkov zahrnie opravná položka do výšky 25 % hodnoty pohľadávky bez jej príslušenstva alebo do výšky 50 % hodnoty pohľadávky bez jej príslušenstva, ak od splatnosti pohľadávky uplynula doba dlhšia ako 24 mesiacov, alebo do výšky 75 % hodnoty pohľadávky bez jej príslušenstva, ak od splatnosti pohľadávky uplynula doba dlhšia ako 36 mesiacov, alebo do výšky 100 % hodnoty pohľadávky bez jej príslušenstva, ak od splatnosti pohľadávky uplynula doba dlhšia ako 48 mesiacov; toto ustanovenie o možnosti tvorby opravnej položky do výšky 25 %, 50 %, 75 % a 100 % sa nepoužije na banky, pobočky zahraničných bánk a na poisťovne;“.“ Ďakujem, skončil som.
Hort, Milan, podpredseda NR SR (2010-10-13):
Ďakujem. Ďalej sa prihlásil do rozpravy pán poslanec Dušan Čaplovič. Nech sa páči.
Sloboda, Radovan, poslanec NR SR (2022-06-21):
Ďakujem za slovo, pán predsedajúci. Ja by som chcel, pán kolega, len keď tak počúvam to vaše argumentárium, tak ja nadobúdam dojem, že my vás naším postojom ako keby sme vás chceli zachraňovať. A vy ste povedal, s tým ja teda že absolútne súhlasím, že pomoc má byť zmysluplná. Tak dajme teraz na chvíľu preč politické floskule a tvrdenia a skúsme sa zamyslieť. Ja sa vrátim teda že zase k tomu, k tej časti toho zákona, ktorý rieši krúžkovné alebo aj vlastne celú pomoc deťom financovaním. Chcete zobrať 500 miliónov samosprávam. No tak čo to spôsobí toto? Samosprávy sa budú brániť, ako len budú môcť, a to zvýšením svojich poplatkov, ktoré môžu pozvyšovať, miestne dane a tak ďalej, poplatky za škôlky a tak ďalej a tak ďalej. Druhým, čím sa ďalej môžu brániť, obmedzia svoje výdavky. A čo dotujú samosprávy? Viete, čoho sú samosprávy najväčší dotovatelia na Slovensku? Športu. Tak spadne hneď šport. A teraz to krúžkovné tým pádom dáte ho do jedného vrecka rodiča, ale obec si ho vytiahne z druhého vrecka. To znamená, že nedosiahnete vôbec nič. To znamená, kde je zmysluplná argumentácia? To je jedna z vecí. Ďalšia vec. Výber aktivít, ktoré ste do toho krúžkovného dali, ktoré zahŕňa aj vzdelanie, no tak to ja nerozumiem vašim poslancom, ktorí zastupujú športovcov, že toto vôbec oni akceptujú a ešte za to bojujú, lebo toto znamená v podstate zase ochudobnenie športu nielen cez tie miestne dane, respektíve cez financovanie samospráv, ale zaradenie vzdelania do... (Prerušenie vystúpenia časomerom.)
Kolesík, Andrej, poslanec NR SR (2013-05-15):
Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mihál, Jozef, poslanec NR SR (2013-05-14):
Ďakujem. Takže budem reagovať hlavne na kolegu Martina Fecka. V roku 2006 Inter, akciová spoločnosť, ten veľký, mohutný, známy Inter pôsobil na Pasienkoch, ktoré boli majetkom mesta Bratislava ako pozemky, 15 hektárov pozemkov. Inter Bratislava, akciová spoločnosť, ich vtedy odkúpil od mesta Bratislava za sumu približne 15 mil. slovenských korún, na čo si zobral úver od istej banky. Tieto pozemky sa stali predmetom záložného práva v tejto banke. Inter, akciová spoločnosť, túto sumu 15 mil. eur, samozrejme, nebol schopný splatiť, takže tieto pozemky ako predmet záložného práva prepadli v prospech tejto banky, za ktorou stojí istá nemenovaná finančná spoločnosť. Takže tým pádom v konečnom dôsledku o svoje pozemky prišlo mesto Bratislava a Inter Bratislava, akciová spoločnosť, v podstate takisto. Táto akciová spoločnosť bola potom rozpustená, licencia futbalová bola predaná a deti boli v podstate rozprášené, s tým, aby si hľadali miesto, kde len chcú. Vzniklo, resp. rekonštruovalo sa Občianske združenie fanúšikov Interu Bratislava, ktoré vlastne tento klub, túto značku prevzalo, 200 detí má kde hrávať futbal. A nadviažem na kolegu Hraška. Žijeme zo sponzorských peňazí, samozrejme, hlavne z príspevkov rodičov. Máme okolo desať alebo dvanásť trénerov, ktorí majú za to aj určitú odmenu, ako sa hovorí, na kávu alebo na benzín, ale žijeme. Máme žiakov v prvej lige. Máme dorasty v druhej lige a mužov v štvrtej lige, pre zaujímavosť.
Grendel, Gábor, podpredseda NR SR (2021-03-16):
Ďakujem, pani spravodajkyňa. Bol som z organizačného odboru Kancelárie Národnej rady upozornený, že aj tento návrh zákona, táto tlač, bola požiadaná pani predsedníčkou poslaneckého klubu SaS na začiatku schôdze, zaradená medzi tie tlače, ktoré sa majú presunúť. Z tohto dôvodu odporúčam postup, aby sme teraz neotvorili rozpravu. Len organizačný odbor, žiaľ, nestihol zapracovať túto požiadavku, preto to tu zostalo v scenári schôdze. Ale odporúčam, aby sme neotvárali zatiaľ rozpravu a vyhoveli tak v podstate postupu, ktorý navrhovala pani Zemanová. Takže neotvorím zatiaľ rozpravu a presúvame tento bod v zmysle návrhu pani Zemanovej. Pokračovať budeme teraz prvým čítaním o vládnom návrhu zákona, ktorým sa mení a dopĺňa zákon č. 307/2016 Z. z. o upomínacom konaní a o doplnení niektorých zákonov a ktorým sa menia a dopĺňajú niektoré zákony. Vládny návrh zákona má parlamentnú tlač 439, návrh na jeho pridelenie na prerokovanie výborom je v rozhodnutí č. 433. V pléne by mala tento návrh predniesť pani ministerka spravodlivosti Mária Kolíková. Keďže ju tu nevidím, vyhlasujem päťminútovú prestávku do 14.25 hod. (Prestávka.) (Po prestávke. Zaznievanie gongu.)
P. Hrušovský, predseda NR SR: (2003-12-12):
Teraz poprosím povereného overovateľa pani poslankyňu Brestenskú, aby Národnú radu informovala o výsledku tajnej voľby na dvoch kandidátov sudcov Ústavného súdu . Nech sa páči, pani poslankyňa. B. Brestenská, poslankyňa: Ďakujem. Vážený pán predseda, vážené dámy a páni, dovoľte, aby som predniesla závery zo zápisnice o tajnom hlasovaní o návrhoch na voľbu dvoch kandidátov na vymenovanie za sudcu Ústavného súdu Slovenskej republiky, ktoré sa konalo 12. decembra 2003. Na tajné hlasovanie o návrhoch na voľbu kandidáta na vymenovanie za sudcu Ústavného súdu Slovenskej republiky bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za sudcu Ústavného súdu Slovenskej republiky nula poslancov neodovzdalo hlasovacie lístky. Zo 144 odovzdaných hlasovacích lístkov bolo 6 neplatných a 138 platných. Podľa platných hlasovacích lístkov overovatelia zistili, že - za kandidáta Štefana Beneča hlasovalo za 47, proti 61 a 30 sa zdržalo hlasovania, - za Ľubomíra Dobríka za 82, proti 32, zdržalo sa 24, - za Jozefa Kravca za 36, proti 63, zdržalo sa 39, - za Ladislava Orosza hlasovalo za 40, proti 73, zdržalo sa hlasovania 25. Na schválenie návrhu na voľbu kandidáta na vymenovanie za sudcu Ústavného súdu je potrebný súhlas nadpolovičnej väčšiny hlasov prítomných poslancov. Overovatelia konštatujú, že v tajnom hlasovaní o návrhu na voľbu dvoch kandidátov na vymenovanie za sudcu Ústavného súdu Slovenskej republiky bol zvolený iba jeden kandidát, a to Ľubomír Dobrík. Podľa volebného poriadku na zvolenie druhého kandidáta sa vykoná opakovaná voľba. Do opakovanej voľby postupujú všetci kandidáti z prvého kola volieb, ktorí neboli zvolení. Ďakujem, pán predseda.
P. Hrušovský, predseda NR SR: (2005-05-19):
(Hlasovanie.) 135 prítomných, 63 za, 29 proti, 42 sa zdržalo, 1 nehlasoval. Návrh sme neschválili. Ďakujem pánovi poslancovi Ivankovi a poprosím pána poslanca Miklušičáka, aby z poverenia výboru, ústavnoprávneho, predniesol návrhy hlasovaní k návrhu poslankyne Laššákovej na vydanie zákona, ktorým sa mení a dopĺňa Obchodný zákonník, tlač 1129, poradové číslo 40. Nech sa páči, pán poslanec Miklušičák. J. Miklušičák, poslanec: Ďakujem, pán predseda. Prosím, dajte hlasovať o tom, že Národná rada prerokuje predmetný návrh zákona v druhom čítaní.
Pellegrini, Peter, predseda NR SR (2015-05-19):
No, poprosím, aby sme si zachovali tú dôstojnosť, aby to vyzeralo ešte ako v Národnej rade. Budeme pokračovať hlasovaním o bode 33 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1468). Prosím spravodajcu pána Júliusa Brocku, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1468.)
Grendel, Gábor, podpredseda NR SR (2022-05-24):
Ako posledný s faktickou poznámkou pán poslanec Filip Kuffa.
R. Kaliňák, podpredseda vlády a minister vnútra SR: (2009-12-03):
Vážený pán poslanec, dámy a páni, milí hostia, nuž, opakovane mi kladiete tú istú otázku, pán poslanec. Ja by som možno z vašich úst po nejakom dlhšom čase čakal, že do tej otázky zakomponujete aj v podstate nejaké konkrétne diery, ktoré máte na mysli v plátaní. Lebo predtým ste hovorili o volebnej kampani, o počte billboardov a o financovaní kampane. A teraz sa skôr zaoberáte samotným volebným aktom. Samozrejme, volebné právo je jedno z najširšie koncipovaných. Ukázalo sa, že všetky podania, ktoré boli dané v súvislosti s voľbami do VÚC, polícia, samozrejme, poctivo preveruje, aj ich preverovať bude. Niektoré z nich, bohužiaľ, boli príliš všeobecné. A skôr som mal pocit, že majú za účel predovšetkým volebný súboj medzi 1. a 2. kolom, čo sa nakoniec ukázalo, že to tak naozaj je. U niektorých tých podozrení, ktoré sa z drvivej väčšiny týkali nezávislých poslancov, poslanci parlamentných strán alebo kandidáti za parlamentné strany boli podozriví po jednom prípade. Neparlamentné strany po nejakých dvoch, troch prípadoch. Nezávislých kandidátov bolo najviac. Samozrejme, zákon volebný hovorí predovšetkým o samotnom konaní pred a samotnej volebnej miestnosti, kde k žiadnym takýmto výtržnostiam v podstate, alebo veciam, ktoré by boli v rozpore so zákonom, nedochádzalo. A ostatné veci sa snažíme za určitých okolností kontrolovať. Myslím si, že Policajný zbor urobí v najbližšom období vyhodnotenie všetkých týchto okolností. Ale možno v tej doplňujúcej otázke by ste mi mohli položiť, teda ktoré konkrétne diery máte na mysli, lebo ja si to osobne neviem úplne dobre predstaviť, akým spôsobom by ste chceli obmedziť hlasovacie právo. To znamená, že by ste dali iba niekomu hlasovacie právo alebo akým iným spôsobom by ste to chceli presne kontrolovať. To, že je to neetické, to všetci veľmi dobre vieme, ale rovnako tak identické veci boli pred štyrmi rokmi, pred ôsmimi a možno sa treba zamyslieť nad tým, prečo to tak bolo práve v týchto voľbách. Ja jednu odpoveď mám. Je to miera účasti. Vo veľkých voľbách do parlamentu sa takéto veci vyskytujú obmedzene. Niekedy to, samozrejme, niekto vyhlási už len z princípu, ale nie je to možné veľmi preveriť a hlavne sú to úplne bezvýznamné počty v súvislosti s veľkými voľbami. Ale pri takýchto voľbách, kde je tá účasť minimálna, kde stačí na zvolenie poslanca 1 000 hlasov, dajme tomu, tak podľa niektorých skúmaní, ktoré sme zistili, mal niekto pocit, išlo o nezávislého poslanca, že by mal možnosť získať taký počet hlasov, aby bol zvolený. V týchto prípadoch sa však zvolenie nepotvrdilo a neboli títo kandidáti zvolení, ktorí vlastne sa o takéto, by som povedal, naháňanie hlasov usilovali. A keby bola účasť okolo 40 alebo 50 %, tak predpokladám, že by to bolo aj úplne zbytočné, pretože by to nevedelo vylepšovať tú situáciu. Možno teraz preruším svoju odpoveď a skúsil by som sa opýtať vás, čo máte presne na mysli a ktorá je diera a ako by ste si ju predstavovali, že by sme ju zmenili. Nech sa páči, pán poslanec. Ďakujem.
Takáč, Richard, poslanec NR SR (2021-06-15):
Ďakujem veľmi pekne za slovo, pán predsedajúci. Tak zareagujeme na pána Matoviča, ktorý ešte predtým odišiel. Máme za sebou obedňajšiu prestávku, ale dovolím si aspoň takto tým, ktorí sú tu a ktorí nás počúvajú a pozerajú, minimálne za opozíciu a za nás, ktorí tu sedíme a ďalších, ja si vyprosím, aby Matovič nás všetkých urážal. Je to jeho politický nástroj, ktorý používa od roku 2010, keď vstúpil do tohto parlamentu a spravil z neho to, čo momentálne je. Jeho vystúpenie bolo plné nevraživosti, útokov, osočovania, zase sa vrátil, ale videl som to na jeho očiach, taký bol šťastný, že konečne mohol vystúpiť v tomto pléne a zaútočiť zase na poslancov v Národnej rade, na ľudí. Hovoril o tom, že, že nám vyhovuje COVID a že sa z toho všetci tešíme. No, myslím si, že to vôbec nie je pravda, skôr sa teší on a jeho partička okolo neho. Keď som mal možnosť vidieť, koľko zarobila trnavská spoločnosť na nákupe antigénových testov, ďalej sa budem pýtať, kto zobere osobnú a hmotnú zodpovednosť za to, že sa nakúpilo a nevyužilo a nepoužila vakcína Sputnik, ktorá, všetci dobre vieme, že teraz je, strašne málo ľudí sa chce dať zaočkovať z toho dôvodu, že tí, čo sa chceli dať, tak už sú zaočkovaní a hlavne kvôli tomu, že končí respirácia, čiže záruka. V pléne viackrát, keď aj minulý rok vystupoval Matovič, a to je ten príklad a ten ukazovateľ toho celého, ako to teraz Igor Matovič spolu s Hegerom celé manažujú a riadia. To, to zatýkanie a kriminalizácia opozície svedčí o tom, že nám Matovič minulý rok viackrát v pléne ešte z pozície premiéra hovoril o tom a ukazoval prstom z hentoho miesta, si pamätám, tuto nám všetkým v opozícii, vy šúchajte nohami a čakajte, dokým si zajtra po vás príde NAKA. A to je presne to, ako to celé teraz na Slovensku funguje.
Grendel, Gábor, podpredseda NR SR (2021-04-01):
Ide o technický problém, na ktorý sme boli upozornení už v predpoludňajších hodinách. Žiaľ, áno, tak žiaľ, ten rozsah toho technického problému je taký, že si vyžaduje zásah odborníkov na IT. Pracuje sa na odstránení toho problému. Všetkým sa ospravedlňujeme za to, že nemôžu momentálne plnohodnotne počúvať náš prenos. Pán podpredseda Šeliga. (Reakcia podpredsedu Šeligu mimo mikrofónu.) Áno, samozrejme, robí sa zálohová nahrávka z tejto schôdze a tá bude zverejnená. V zmysle zákona o rokovacom poriadku požiadal o vystúpenie pán predseda Národnej rady Slovenskej republiky Boris Kollár.
Choma, Igor, poslanec NR SR (2011-09-13):
Ďakujem pekne. Pripomínam členom výboru pre verejnú správu a regionálny rozvoj, že rokovanie bude teraz o 12.30 hod. Ďakujem pekne.
Laurenčík, Milan, poslanec NR SR (2019-10-24):
Ďakujem za slovo. Vážený pán predsedajúci, vážený pán minister, páni ministri, kolegyne, kolegovia, pôvodne som ani neplánoval vystúpiť s touto interpeláciu, ale keď je tu pán minister dopravy a tá interpelácia je naňho, tak si ju dovolím predniesť, možnože rýchlejšie budem mať odpoveď. Interpelácia na ministra dopravy a výstavby Slovenskej republiky vo veci predpokladaných termínoch ukončenia výstavby dopravnej infraštruktúry na území Žilinského kraja. Vážený pán minister, v súlade s čl. 80 Ústavy Slovenskej republiky a § 129 zákona Národnej rady č. 350/1996 Z. z. o rokovacom poriadku v znení neskorších predpisov si dovoľujem podať interpeláciu vo veci predpokladaných termínoch ukončenia výstavby dopravnej infraštruktúry na území Žilinského kraja. Žilinský samosprávny kraj v súčasnosti zabezpečuje spracovanie stratégie udržateľného rozvoja dopravy a mobility Žilinského samosprávneho kraja (ďalej len „stratégia“). Ide o strategický dopravný plánovací dokument regionálnej úrovne, ktorý určí hlavné koncepčné smery vyváženého rozvoja komplexnej dopravnej sústavy a v jej rámci i všetkých dopravných systémoch s ich priemetom do územia a minimalizácie dopadov na životné prostredie a zároveň stanoví plán krátkodobej implementácie navrhovaných opatrení s harmonogramom, rozpočtom a prerozdelením zodpovednosti a zdrojov. Plánované termíny dostavby dopravnej infraštruktúry na území kraja sú jedným zo základných vstupov do spracovania stratégie a to najmä pre definovanie jednotlivých scenárov riešenia v súvislosti so stanovením prognózy dopravy pre tvorbu dopravného modelu Žilinského samosprávneho kraja a komplexný návrh dopravného vybavenia v Žilinskom kraji. Získané údaje budú zároveň použité v procese spracovania územného plánu regiónu Žilinského kraja. Na základe uvedeného si vás dovoľujem požiadať o uvedenie predpokladaných termínoch ukončenia výstavby dopravnej infraštruktúry na území Žilinského kraja. Nasledujú dve tabuľky, v jednej je 27 rozostavaných stavieb, diaľnic D1, D3 a rýchlostných ciest R3, R1, R6. Ďalšia tabuľka je tabuľka o železniciach, tam máme nejaké 4 body. V prípade, že mám v tabuľke uvedený deklarovaný termín nesprávne, prosím o opravu chybného údaja. Ďakujem veľmi pekne, s pozdravom. Ďakujem, skončil som, interpeláciu odovzdám na podateľni Národnej rady.
P. Muránsky, poslanec: (2002-02-19):
J. Migaš, predseda NR SR: Pán poslanec Jarjabek, nech sa páči, procedurálny.
Paška, Pavol, predseda NR SR (2014-09-16):
Pekné predpoludnie, dámy a páni. Vážené pani poslankyne, vážení páni poslanci, budeme hlasovať o prerokovaných bodoch programu. Poprosím pána poslanca Mojša, aby uviedol v druhom čítaní hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Je to tlač 1056.
Blanár, Juraj, podpredseda NR SR (2022-12-19):
Pán poslanec Suja s procedurálnym návrhom, nech sa páči.
Bugár, Béla, podpredseda NR SR (2017-10-12):
Prezentujme sa a hlasujme. (Hlasovanie.) Prítomných 137 poslancov, za 1, proti 72, zdržalo sa 64 poslancov. Bod 16 nebol schválený.
Ďuriš Nicholsonová, Lucia, podpredsedníčka NR SR (2019-03-26):
Takže nech sa páči, 10 minút.
B. Bugár, podpredseda NR SR: (2005-02-03):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov (tlač 929). Prosím ministra životného prostredia Slovenskej republiky Lászlóa Miklósa, aby vládny návrh zákona uviedol.
Hrnčiar, Andrej, podpredseda NR SR (2018-05-09):
Pán poslanec Mizík.
Žarnay, Oto, poslanec NR SR (2018-12-06):
Ďakujem za slovo. Vážená pani predsedajúca, vážené panie kolegyne, vážení páni kolegovia, podávam interpeláciu na ministerku školstva, vedy, výskumu a športu Martinu Lubyovú vo veci reálnej funkčnosti a kompetentnosti Metodicko-pedagogického centra, jeho personálneho a finančného zabezpečenia a realizácie projektov z eurofondov. Vážená pani ministerka, v súlade s čl. 80 Ústavy Slovenskej republiky a § 129 zákona o rokovacom poriadku vám podávam nasledujúcu interpeláciu poslanca: Metodicko-pedagogické centrum, ktoré patrí do portfólia ministerstva školstva, vedy, výskumu a športu a je priamo financované z jeho rozpočtu, má svoje dlhodobé opodstatnenie v rámci edukačných aktivít, ktoré sú smerované priamo na pedagógov s kompetenciami udeliť atestáciu. Kontrolná činnosť Najvyššieho kontrolného úradu, ktorá bola zhrnutá v jeho správe, priniesla viacero znepokojivých skutočností, ako napríklad neuspokojivú personálnu politiku spojenú s veľmi vysokou mierou fluktuácie zamestnancov, neprehľadné a nesystematické určovanie platov, vyplácanie odstupného nad rámec limitov, vyplácanie vysokých odmien bez preukázanej zásluhovosti, prípadne aj pri vyslovene zlých rozhodnutiach a opakujúcich sa chybách v riadení, neoprávnené výdavky eurofondov v priemere o 2,5 % pri miere chybovosti 0,5 % v Európskej únii a chyby v projektoch, ktoré neboli uznané a museli byť uhradené zo štátneho rozpočtu. Rovnako znepokojivé podnety a informácie prichádzajú z regionálnych centier, kde nárast byrokracie a nedostatok, resp. neefektívnosť nakladania s finančnými prostriedkami z projektov spôsobuje problémy konečným príjemcom, teda školám a školským zariadeniam. Obzvlášť znepokojivá sa javí situácia v Metodicko-pedagogickom centre Prešov, kde okrem už spomínaných finančných problémov sa pridružili problémy v personálnej oblasti, na pracovisku sa údajne prejavujú socio-patologické javy bossingu, ale aj mobbingu. Vzhľadom na uvedené skutočnosti a môj záujem o rozvoj slovenského školstva interpelujem vás pani ministerka nasledovnými otázkami: Aký je súčasný stav a smerovanie metodicko-pedagogického centra? Ako sa ministerstvo konkrétne vysporiadalo s nedostatkami zistenými kontrolnou činnosťou NKÚ v oblasti narábania s finančnými prostriedkami najmä v úseku ľudských zdrojov? Akým spôsobom ministerstvo zabezpečilo zníženie vysokej fluktuácie zamestnancov MPC a transparentný výber nových zamestnancov, najmä na vedúcich pozíciách a vo vedení projektov? Ako je zabezpečená kontrola efektivity nakladania s finančnými prostriedkami, zníženie byrokracie a efektívne prerozdeľovanie finančných prostriedkov v oblasti ľudských zdrojov na regionálnej úrovni? Ako sú konkrétne efektívne a reálne napĺňané materiálne potreby škôl a školských zariadení na základe projektov z eurofondov? Aké konkrétne opatrenia urobilo ministerstvo pre efektívne fungovanie Metodicko-pedagogického centra Prešov, kde sa hromadia problémy vo finančnej a personálnej oblasti, na pracovisku vládne zlá psychosociálna klíma a dochádza na ňom k sociálno-patologickým javom, ako je bossing a mobbing? Ďakujem.
Puci, Róbert, poslanec NR SR (2015-03-17):
Ďakujem pekne. V rozprave k uvedenému návrhu zákona vystúpili deviati páni poslanci. Páni poslanci Simon a Hlina podali návrh vrátiť, podali návrh vrátiť návrh zákona na dopracovanie. Poslanci Simon, Huba, Mikuš, Raši a Hlina podali návrhy na zmenu spôsobu hlasovania. Pozmeňujúce a doplňujúce návrhy podali poslanci Huba, Mikuš, Fecko, Raši a Mičovský. Pán predseda, dajte, prosím, najprv hlasovať o návrhu poslancov Simona a Hlinu vrátiť návrh zákona na dopracovanie.
Danko, Andrej, predseda NR SR (2019-04-02):
Je všeobecný súhlas? (Reakcia z pléna.) Nie. Prosím, hlasujeme. (Hlasovanie.) Prítomných 121 poslancov, za 70, proti 49, zdržali sa 2. Konštatujem, že sme návrh schválili. Procedurálny návrh, pán poslanec Poliačik, nech sa páči.
Abrhan, Pavol, poslanec NR SR (2013-09-10):
Pán kolega, náš pohľad je v tomto rozdielny a to je bežné v parlamente. Proste ja si myslím, že nie je správna cesta a nie je správny krok, aby sme občianskym združeniam, aby sme tretiemu sektoru, aby sme akýmkoľvek záujmovým skupinám zákonom v rámci volebnej kampane zatvárali ústa. Nič viac a nič menej. Toto sa mi nepáči, preto som to aj kritizoval vo svojom vystúpení.
Kažimír, Peter, podpredseda vlády a minister financií SR (2015-09-30):
... proces. Ale hlásim sa k jednej veci. Slovensko sa pripojilo k iniciatíve Rakúska kolegu Schellinga a Andreja Babiša v tom, že chceme rozšíriť možnosti reverse chargeu úplne naširoko, aby každý štát si mohol veľmi, veľmi flexibilne rozhodovať o tom, ktorú položku v oblasti obchodu alebo služieb pustí do tohto systému, pretože dnešný spôsob je veľmi, veľmi skostnatelý a neumožňuje nám reagovať hlavne v súboji s daňovými únikmi. (Prerušenie vystúpenia predsedajúcim.)
V. Veteška, podpredseda NR SR: (2005-06-23):
B. Hanzel, poslanec: Ďakujem pekne. Pán kolega Mikloško, pozorne som počúval o tých horských vodcoch, len mi to stále akosi nejde dohromady s tým predchádzajúcim pozmeňujúcim návrhom. Má to znamenať, že keď horský vodca nezastaví pri náhle sa objavivšej sa značke Stop na horskom chodníku, tak mu dá za kameňom striehnuci policajt 20-tisícovú pokutu a zoberie mu vodičský preukaz? (Potlesk.)
Hrnčiar, Andrej, podpredseda NR SR (2019-09-20):
Šesť faktických poznámok. Nech sa páči, pán poslanec Kollár.
Jurinová, Erika, podpredsedníčka NR SR (2012-09-20):
Ďakujem, pani poslankyňa. S faktickými poznámkami sa prihlásili dvaja páni poslanci. Uzatváram možnosť prihlásiť sa.	Pán poslanec Marián Kéry.
Zmajkovičová, Renáta, podpredsedníčka NR SR (2012-09-27):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Osuský. Uzatváram možnosť prihlásiť sa, pán poslanec Šebej. Uzatváram možnosť prihlásiť sa do rozpravy ústne. Nech sa páči, pán poslanec Osuský.
Bíreš, Jozef, minister pôdohospodárstva a rozvoja vidieka SR (2023-05-25):
Pán podpredseda, ďakujem. Vážené poslankyne... (Prerušenie vystúpenia predsedajúcim.)
Gy. Bárdos, poslanec: (2002-07-09):
Národná rada Slovenskej republiky uznesením č. 1259 z 1. februára 2001 pridelila návrh skupiny poslancov Národnej rady Slovenskej republiky na vydanie zákona o masových médiách na prerokovanie týmto výborom Národnej rady Slovenskej republiky: ústavnoprávnemu výboru, výboru pre hospodárstvo, privatizáciu a podnikanie, výboru pre verejnú správu, výboru pre ľudské práva a národnosti a výboru pre kultúru a médiá. Určené výbory Národnej rady Slovenskej republiky prerokovali predmetný návrh zákona v lehote určenej rozhodnutím predsedu Národnej rady Slovenskej republiky č. 1721 z 29. apríla 2002. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov, podané podľa § 75 ods. 2 zákona Národnej rady Slovenskej republiky o rokovacom poriadku. K predmetnému návrhu zákona Ústavnoprávny výbor Národnej rady prijal uznesenie, ktorým prerušuje rokovanie o predmetnom návrhu do času spracovania stanoviska odboru legislatívy a aproximácie práva Kancelárie Národnej rady Slovenskej republiky. Výbor pre hospodárstvo, privatizáciu a podnikanie a výbor pre verejnú správu odporúčajú Národnej rade Slovenskej republiky predmetný návrh skupiny poslancov schváliť bez pripomienok. Výbor Národnej rady pre ľudské práva a národnosti a výbor pre kultúru a médiá odporúčajú predmetný návrh schváliť s pozmeňujúcimi návrhmi. O pozmeňujúcich a doplňujúcich návrhoch gestorský výbor odporúča hlasovať spoločne, teda o bodoch 1 až 11, a tieto schváliť. Gestorský výbor na základe stanovísk výborov k návrhu skupiny poslancov Národnej rady na vydanie zákona o masových médiách, vyjadrených v tých uzneseniach, uvedených pod bodom 3 tejto správy a v stanoviskách poslancov gestorského výboru, vyjadrených v rozprave k tomuto návrhu zákona o rokovacom poriadku, odporúča Národnej rade Slovenskej republiky predmetný návrh zákona v znení pozmeňujúcich návrhov uvedených v tejto správe schváliť. Súčasnej gestorský výbor ma poveril ako spoločného spravodajcu, aby som podľa rokovacieho poriadku informoval Národnú radu. Predmetná spoločná správa výborov Národnej rady Slovenskej republiky o návrhu zákona bola schválená uznesením Výboru Národnej rady Slovenskej republiky pre kultúru a médiá zo dňa 29. mája 2002. Ďakujem pekne, pán podpredseda. Skončil som, môžete otvoriť rozpravu.
Ďuriš Nicholsonová, Lucia, podpredsedníčka NR SR (2017-11-30):
Pán poslanec Pčolinský.
P. Hrušovský, predseda NR SR: (2003-12-11):
Teraz poprosím pána ministra Chmela, ktorého poveril pán premiér, aby odpovedal na otázku pána poslanca Madeja, ktorý sa vás pýta: „Náklady na vysokoškolské štúdium sú pre študenta okolo 5 000 Sk mesačne. Podľa vášho návrhu stúpnu náklady na školné a internáty celkovo o 3 000 Sk. Myslíte si, že 90 % slovenských rodín bude schopných študentovi pokryť náklady na štúdium 8 000 Sk na mesiac?“ Pán minister, máte slovo.
Pellegrini, Peter, predseda NR SR (2023-12-15):
Pán poslanec Čaučík. Ide mu čas, ale nejde mu mikrofón.